15 Nomba bamunyinane, ndefwaya ukumwibukishako imbila nsuma+ iyo nabilile kuli imwe,+ iyo na imwe mwapokelele, kabili iyo mukonka.+2 Mukapusukila+ mu mashiwi nalandile ilyo nabilile imbila nsuma kuli imwe, nga muleyakonka, nga te ifyo, ninshi mwatetekele fye apa fye.+3 Pantu icacindama sana pa fyo namushilile ni co na ine napokelele,+ ica kuti Kristu afwilile imembu shesu ukulingana ne fisosa Amalembo;+4 no kuti alishiikilwe,+ kabili pa bushiku+ bwalenga shitatu alibuukile+ ukulingana ne fisosa Amalembo;+5 no kuti amoneke kuli Kefasi,+ e lyo na ku basambi ikumi na babili (12).+6 Kabili amoneke ku ba bwananyina abacilile imyanda isano (500) bonse pamo, kabili abengi pali aba na nomba e po bacili,+ lelo bamo balifwa.*7 E lyo amoneke kuli Yakobo,+ na ku batumwa bonse;+8 lelo mu kulekelesha amoneke kuli ine,+ ne wali ngo mwana uwafyalwa bwangu ilyo inshita ya kufyalwa tailafika.9 Pantu nine nacepesha+ pa batumwa, kabili nshalinga ukwitwa umutumwa, pa mulandu wa kuti nacushishe+ icilonganino ca kwa Lesa.10 Lelo icikuuku+ ca kwa Lesa e calenga ukuti mbe fino ndi. Kabili icikuuku cakwe ico nalangilwe tacali ica fye,+ lelo canengele ukubombesha ukucila bonse,+ kwena te ine lelo cikuuku ca kwa Lesa icaba muli ine e calengele.+11 E ico, nampo nga nine mbila atemwa ni bena, ifyo e fyo tubila kabili e fyo mwatetekela.+12 Nomba nga tubila ukuti Kristu alibuuka ku bafwa,+ cinshi bamo muli imwe basosela abati abafwa tabakabuuke?+13 Nga cine cine abafwa tabakabuuke, ninshi na Kristu wine tabuukile.+14 Lelo Kristu nga tabuukile, ninshi ne fyo tubila fya fye, ne citetekelo cesu ninshi ca fye.+15 Te ico ceka, lelo ninshi na ifwe tubepesha fye Lesa.+ Pantu ifwe tusosa+ ukuti ca cine Lesa alibuusha Kristu+ ku bafwa. Nomba nga ca cine ukuti abafwa tababuuka, ninshi na Kristu wine Lesa tamubuushishe.+16 Pantu abafwa nga tabakabuushiwe, ninshi na Kristu tabuuka.17 Kabili, Kristu nga tabuuka, ninshi ne citetekelo cenu ca fye; ninshi mucili mu membu.+18 Kabili na baafwila muli+ Kristu ninshi baliloba.+19 Iye, nga ca kuti isubilo lyesu muli Kristu lya muli buno bwine fye ubwikashi,+ ninshi pa bantu bonse ni fwe twingaba ne nkumbabulili icine cine.20 Lelo, nomba Kristu alibuuka ku bafwa,+ e cisabo ca ntanshi+ ku bafwa.+21 Pantu apo ni mu muntu umo e mwaishiile imfwa,+ e fyo no kubuuka+ kwaishila mu muntu umo.22 Pantu filya fine fye bonse bafwila muli Adamu,+ e fyo na bonse bakalengelwa aba mweo muli Kristu.+23 Lelo onse akabuuka ukulingana ne bumba abamo: Mu fisabo fyabalilapo ukupya,+ uwa ntanshi ni Kristu; e lyo pakakonke aba kwa Kristu muli ilya nshita akabapo.+24 Na pa kulekelesha, akalubwila ubufumu kuli Lesa kabili Wishi, ilyo akonaula ubuteko bonse no butungulushi bonse na maka.+25 Pantu ali no kuteka mpaka Lesa akabike abalwani bonse pe samba lya makasa yakwe.+26 No mulwani wa kulekelesha ukonaulwa ni mfwa.+27 Pantu Lesa “abikile fyonse pe samba lya makasa yakwe.”+ Lelo ilyo kemba wa malumbo atile ‘fyonse filemunakila,’+ naci-ilanga fye ukuti tabikileko uwalengele fyonse ukulamunakila.+28 Nomba ilyo fyonse fikalengwa ukunakila ena,+ e lyo no Mwana wine akainashisha ku Walengele+ fyonse ukunakila ena, pa kuti Lesa akabe fyonse kuli bonse.+29 Nga te ifyo, ninshi bakacita shani abalebatishiwilwa ukufwa?+ Abafwa nga tabakabuushiwe nakalya,+ nga cinshi balebatishiwilwa+ ukufwa?30 Cinshi ico na ifwe twabela mu busanso inshita yonse?+31 Cila bushiku ndalolenkana ne mfwa.+ Mwe ba bwananyina, ndeshininkisha ici pa mulandu wa kusekelela+ uko nakwata pali imwe, uko naba na ko muli Kristu Yesu Shikulwifwe.32 Pantu nga nalwile ne fiswango mu Efese,+ ifyo na bantu bambi bacita, ca kwafwa nshi kuli ine? Abafwa nga tabakabuushiwe ninshi “tulye no kunwa, pantu mailo tukafwa.”+33 Mwilufiwa. Ukwampana pamo na babi kulonaula imibele isuma.+34 Beni abatuntulu+ umwalola ubulungami kabili mwilacita lubembu, pantu bamo tabaishiba Lesa.+ Ndesosa ici ku kumulenga insoni.+35 Lelo umo kuti atila: “Bushe abafwa bakabuushiwa shani? Bakeshila mu mubili wa musango nshi?”+36 We mbula mano we! Ico ubyala tacilengwa ica mweo kano cabala cafwa;+37 Kabili te mubili wa co ubyala e ukamena iyo, lelo luseke fye,+ ulwa ngano atemwa ulwa musango fye umbi;38 Lelo Lesa alupeela umubili+ ukulingana ne fyo alefwaya,+ kabili apeela ulubuto lumo na lumo umubili wa luko.39 Imibili yonse tayaba umusango umo wine, lelo kuli umubili uwa bantunse, e lyo kuli no mubili wa finama, no mubili wa fyuni, e lyo no we sabi.+40 Kabili kuli ne mibili ya mu muulu,+ ne mibili+ ya pano isonde; lelo ubukata+ bwa mibili ya mu muulu bwena bwali-ibela, no bukata bwa mibili ya pano isonde na bo bwali-ibela.41 Ubukata bwa kasuba bwali-ibela,+ no bukata bwa mweshi+ na bo bwali-ibela, ubukata bwa ntanda+ na bo bwali-ibela; na kuba ulutanda lwalipusana no lutanda lubiye ku bukata.42 E fyo caba na ku kubuuka kwa bafwa.+ Bashiikwa no mubili uubola, babuushiwa no mubili uushibola.+43 Bashiikwa mu museebanya,+ babuushiwa mu bukata.+ Bashiikwa no mubili wanaka,+ babuushiwa no mubili wa maka.+44 Bashiikwa no mubili wa pano isonde,+ babuushiwa no mubili wa ku muulu.+ Apo kwaba umubili wa pano isonde, kwaba no mubili wa ku muulu.45 Kabili nga filya calembwa, ati: “Umuntu wa ntanshi Adamu aishileba uwa mweo.”+ Adamu wa kulekelesha ena aishileba umupashi+ uupeela umweo.+46 Uwa ntanshi te mupashi, lelo muntunse, e lyo nomba pakonka umupashi.+47 Umuntu wa ntanshi wa pano isonde kabili abumbilwe kwi loba;+ umuntu wa bubili afumine ku muulu.+48 Ifyo uwabumbilwe kwi loba+ aali, e fyaba na bonse ababumbwa kwi loba; kabili ifyo uwafumine ku muulu+ aba, e fyaba na ba ku muulu.+49 Kabili filya twapala+ uwabumbilwe kwi loba, e fyo tukapala+ uwafumine ku muulu.50 Awe ndemwebe ci, mwe bamunyinane, ukuti iyi mibili yesu iya munofu no mulopa te kuti ibe mu bufumu bwa kwa Lesa,+ filya fine fye umubili uubola te kuti uye ku muulu mu musango uyu wine.+51 Moneni ndemwebe nkama ya kwa Lesa iya kuti: Tatwakafwe bonse, lelo tukaalulwa bonse,+52 mu kashita akanininini, mu kukapakapa kwa linso, ilyo ipenga lya kulekelesha likalila. Pantu ilyo lilya ipenga+ likalila, e lyo abafwa bakabuuka ne mibili iishibola, na ifwe tukaalulwa.53 Pantu uyu mubili uubola ukaalulwa ukuba uushibola,+ kabili uyu mubili uufwa+ ukaalulwa ukuba uushifwa.54 Lelo ilyo uyu mubili uubola ukaalulwa ukuba uushibola na lintu umubili uufwa ukaalulwa ukuba uushifwa, e lyo cikesafishiwa icalembwa, ati: “Imfwa+ naiminwa pe na pe.”+55 “We Mfwa, kuli kwi ukucimfya kobe? We mfwa, luli kwi ulubola lobe?”+56 Awe ulubola+ ululeta imfwa lubembu, lelo amafunde e yalenga ulubembu ukuba na maka.+57 Awe kube ukutootela kuli Lesa, pantu atupeela ukucimfya muli Shikulwifwe Yesu Kristu!+58 E ico, mwe bamunyinane abatemwikwa, beni abashangila,+ abashitelententa, abacincila pe mu mulimo wa kwa Shikulu,+ pa kwishiba ukuti ukucucutika kwenu mu mulimo wa kwa Shikulu te kwa fye.+
bem_Latn